**MENTORI NYILATKOZAT**

Alulírott (mentor neve), mint az Útravaló Ösztöndíjprogramról szóló 152/2005. (VIII. 2.) Korm. rendeletben (a továbbiakban: Rendelet) meghatározott **Útravaló Ösztöndíjprogram keretében a 2021/2022. tanévben mentorként** pályázatot benyújtó személy nyilatkozom arról, hogy a pályázatban szereplő adataim a valóságnak megfelelnek.

Szándéknyilatkozatot teszek arra vonatkozóan, hogy az Útravaló Ösztöndíjprogram sikeres megvalósítása érdekében együttműködöm az ösztöndíjas tanulóval (tanulókkal), törvényes képviselőivel, és a Társadalmi Esélyteremtési Főigazgatósággal (a továbbiakban: Főigazgatóság).

Vállalom, hogy a mentorált tanulóval **közösen, a törvényes képviselőjének beleegyezésével** nyújtom be a pályázatra való jelentkezést.

Kijelentem, hogy a tanulóval kapcsolatos **minden olyan változást, amely kihat a Támogatás jogosultságára, 8 (nyolc) napon belül az UTR felületen** keresztül értesítem a Főigazgatóságot.

Tudomásul veszem, hogy a regisztrált felhasználónévhez adott jelszó titokban tartása az én felelősségem, a felhasználónév, valamint a jelszó elvesztéséből, illetve annak jogosulatlan felhasználásából eredő károk tekintetében a Főigazgatóságot nem terheli felelősség.

Tudomásul veszem, hogy az UTR felületen az általam generált technikai hibákból eredő károkért a Főigazgatóságot felelősség nem terheli.

Tudomásul veszem, hogy a Főigazgatóságot a regisztrációval, illetve a benyújtott jelentkezésekkel kapcsolatban a hivatalos kommunikációt az UTR felületen megadott e-mail címen keresztül folytatja.

Kijelentem, hogy nincs esedékessé vált és meg nem fizetett, az adózás rendjéről szóló 2017. évi CL. törvény 7. § 34. pontjában meghatározott köztartozásom, ideértve az államháztartás alrendszereiből folyósított támogatásból eredő, esedékessé vált és meg nem fizetett tartozást is.

Tudomásul veszem, hogy lejárt esedékességű, meg nem fizetett köztartozás esetén a köztartozás megfizetéséig Támogatás nem illet meg, az esedékes Támogatás folyósítása visszatartásra kerül.

Kijelentem, hogy a Pályázati felhívásban foglaltakat teljes körűen megismertem.

Tudomásul veszem, hogy a pályázat benyújtásának, érvényességének, elbírálásának, valamint az ösztöndíjra jogosultak támogatásának, továbbá az egyéni fejlesztési tervben foglaltak megvalósításának, ellenőrzésének és a beszámolásnak kötelező általános feltételeit a mindenkori Pályázati felhívás és annak mellékletei tartalmazzák.

Kijelentem továbbá, hogy a pályázatban feltüntetett tanulók mentorálását vállalom a Pályázati felhívásban meghatározott előírások betartásával, a jelentkezés során segítséget nyújtok a tanulónak, illetve törvényes képviselőinek a tanulói adóazonosító jel igénylése, valamint az ösztöndíj folyósításához szükséges feltételek teljesítésében, segítem a pályázat pénzügyi lebonyolítását, a lebonyolításhoz szükséges adatot rendelkezésre bocsátok.

Meggyőződtem arról, hogy a tanulói pályázatban rögzített tanulmányi átlag megegyezik 2020/2021. tanév végi tanulmányi eredményt igazoló dokumentumban szereplő adatokkal.

Tudomásul veszem a **Pályázati felhívás 16.** pontjában meghatározott beszámolói kötelezettségeket, a Támogatás folyósításával kapcsolatos szabályokat, illetve a folyósítás feltételeinek különleges szabályait.

Tudomásul veszem, hogy a tanuló ösztöndíja az általam az UTR felületen rögzített adatok alapján kerül kifizetésre.

Kijelentem, hogy a Főigazgatóság által kiadott Adatvédelmi tájékoztatóban foglaltakat megismertem és az abban foglaltakat elfogadom.

Jelen nyilatkozattal elfogadom, hogy a pályázattal kapcsolatos adatokat (a továbbiakban: adatok) a Főigazgatóság, mint Adatkezelő a benyújtásra kerülő pályázat kezelése, elbírálása, a támogatási jogviszony létrehozása, a támogatási jogviszony alapján fennálló, valamint a Támogatói okiratban meghatározott kötelezettségek teljesítésének az Adatkezelő által történő nyomon követése, ellenőrzése, a támogatásokkal kapcsolatos nyilvántartás vezetése, az Adatkezelőt jogszabály alapján terhelő közzétételi, tájékoztatási és ellenőrzési kötelezettség teljesítése, valamint a velem való kapcsolattartás céljából kezelje.

Tudomásul veszem, hogy a lebonyolításban résztvevő szervezetek, az ösztöndíjprogramban résztvevők személyes adatait kizárólag a kötelező ellenőrzési és nyomon követési időszak befejeződéséig, az ösztöndíjprogram megvalósulását követő ötödik év végéig őrzik meg, azt követően az adatok megsemmisítésre kerülnek. A személyes adatok gyűjtése kizárólag az ösztöndíjprogram értékelése, ellenőrzése és nyomon követése érdekében történik, és kizárólag a végrehajtásában és ellenőrzésében igazoltan közreműködő szervezetek részére adható ki, név nélküli, összesített formában, valamint csak a megjelölt felek: a végrehajtásban résztvevő szervezetek, és a kedvezményezett férhetnek hozzá. A különleges adatok csak a személyügyi nyilvántartástól elkülönítetten, azzal össze nem kapcsolva kezelhetőek. Az adatkezelők kötelesek gondoskodni a nyilvántartott adatok biztonságáról.

Hozzájárulok továbbá, hogy az Adatkezelő által kezelt adatokhoz az Adatvédelmi tájékoztatóban meghatározott adatfeldolgozók az ott meghatározott adatkezelési célból hozzáférjenek, továbbá, hogy az Adatkezelő az adatokat a Magyar Államkincstár részére a kincstári monitoring rendszer felé fennálló adatszolgáltatási kötelezettség teljesítése céljából továbbítsa, és hogy a monitoring rendszerben nyilvántartott adatokat a jogszabály alapján arra felhatalmazott szervezetek megismerjék.

Kijelentem, hogy jelen nyilatkozatot a valóságnak megfelelően, önkéntesen és befolyástól mentesen tettem.

Kelt: ……………………………………, 2021. év ………………hó …… nap

|  |
| --- |
| **………………………….…………** |
| **pályázó mentor aláírása** |